Case ID: 1232182
Sentence 173: Cinayət işində olan Azərbaycan Respublikası Səhiyyə Nazirliyinin MTE və PA ETT birliyinin Binəqədi rayon şöbəsindən daxil olmuş xx.xx.2019-cu il tarixli, 2210 №-li ekspert rəyindən müəyyən edilir ki, Təqsirləndirilən şəxs2 bədən səthində aşkar olunmuş xəsarətlər - döş qəfəsinin səthi kəsilmiş yarası kəsici əşyanın (alətin), sol almacıq nahiyəsinin qançırı bərk küt əşyanın təsirindən müayinədən bir günə qədər əvvəl əmələ gəlmişlər, qərarın təsviri hissəsində göstərilən xx.xx.2019-cu il tarixdə əmələ gələ bilərdilər, həm ümumilikdə və həm də ayrı-ayrılıqda sağlamlığa zərər vurmayan xəsarətlərə aid edildiklərindən dərəcələri təyin olunmur.Təqsirləndirilən şəxs2 bədən səthində aşkar olunmuş xəsarətlər qərarın təsviri hissəsində göstərilən şəraitdə, yəni döş qəfəsinin səthi kəsilmiş yarası bıçağın tiyəsinin kəsicitəsirindən, sol almacıq nahiyəsinin qançırı isə bərk küt əşya ilə, ola bilsin ki, daş parçası ilə endirilmiş zərbənin təsirindən əmələ gələ bilərdilər.Təqsirləndirilən şəxs2 bədən səthində mübarizə və özünü müdafiə nəticəsində yarana biləcək hər hansı bir xəsarət aşkar olunmamışdır.Təqsirləndirilən şəxs2 bədən səthində aşkar olunmuş xəsarətlərin lokalizasiyasını nəzərə alaraq demək olar ki, xəsarət yetirən şəxs onunla üzbəüz vəziyyətdə ola bilərdi.Təqsirləndirilən şəxs2 bədən səthində aşkar olunmuş xəsarətlərin bədənin əlçatan nahiyələrində yerləşmələrinə baxmayaraq, şəxsin özü tərəfindən yetirilməsi az inandırıcıdır.